VEGA præsenterer:

**Space Dimension Controller splitter galaksen live***Fredag den 11. august omdanner Space Dimension controller Lille VEGA til et intergalaktisk electro-hotspot sammen med Kenneth Christiansen og Kasper Marott.*

Space Dimension Controller har sammensmeltet dancemusikkens forskellige traditioner til sin helt egne cyberpunk æstetik. Lydpaletten byder blandt andet på huggende acid, hjemsøgende synths og astral pads. Med udgivelser på Ninja Tune, R&S og Clone har de retro-futuristiske produktioner tiltrukket sig fans over hele verden. Måske endda i hele galaksen.

Med sin bemærkelsesværdige karakter har han også sikret sig opbakning fra sine musikalske kollegaer og shows på alle de større internationale festivaler og klubs.

Hans laser ballet-show, *Florescent Trails* blev overstrøet med anmelderroser og det samme gjaldt for hans Boiler Room show i hjembyen Belfast. Det er blevet set over fire millioner gange online.

Den seneste ep *Exostack* tegner godt for producerens kommende projekter i 2017.

Til showet i Lille VEGA spiller Space Dimension Controller live sammen med Kenneth Christiansen (Echocord) og Kasper Marott (Twin Cities).

**Fakta om koncerten**

Space Dimension Controller (UK)

Fredag d. 11. august 2017 kl. 22.00

Lille VEGA, Enghavevej 40, 1674 København V

Billetpris 135 kr. + gebyr

Billetsalget starter i dag via vega.dk og Ticketmaster.